
Informuojame, kad Birštono savivaldybės administracija išnagrinėjo Jūsų 2022 m. rugsėjo 21 d. prašymą, bei prie prašymo teiktus dokumentus. Kadangi Jūsų pateiktuose dokumentuose, nekilnojamojo turto registro centrinio duomenų banko išraše (toliau – registrų centro išrašas), specialiųjų naudojimų sąlygų skiltyje yra įrašyta valstybinių (nacionalinių ir regioninių) parkų apsaugos zona, Birštono savivaldybės administracija kreipėsi į Dzūkijos – Suvalkijos saugomų teritorijų direkcija dėl galimo buvusios sodybos atstatymo. Atsižvelgiant į gautą Dzūkijos – Suvalkijos 2022 m. gruodžio 14 d. atsakomąjį raštą Nr. SD-1737 „Dėl prašymo leisti atstatyti gyvenamą namą ir kitus ūkio statinius“ (pridedama), atkreipiame dėmesį, kad atnaujinus duomenys registrų centre yra pasikeitę regioninio parko kuruojamos ribos ir aktualiame šiam laikui registrų centro išraše nėra likę įrašo apie valstybinių (nacionalinių ir regioninių) parkų apsaugos zoną, todėl nebelieka pagrindo svarstyti buvusios sodybos atstatymo klausimą. 
Pažymime, kad vadovaujantis Birštono savivaldybės teritorijos bendrojo plano sprendinių korektūros keitimo,  patvirtinto Birštono savivaldybės tarybos 2019 m. gruodžio 20 d. sprendimu Nr. TS-213, grafiniu priedu – integruojamu „Birštono savivaldybės gyvenviečių ir kurorto plėtros specialiuoju planu“ – Jundeliškių gyvenamosios teritorijos plėtros ribos, tvarkymo ir naudojimo reglamentų nustatymo brėžiniu, yra numatyta galimybė, sklype esančiame Birštono sav., Birštono sen., Jundeliškių k. (kadastrinis Nr. 6935/0002:267 Nemajūnų k.v.), keisti žemės sklypo pagrindinę žemės naudojimo paskirtį  iš „ žemės ūkio“ į „kitos paskirties žemė“, o žemės naudojimo būdą iš „kiti žemės ūkio paskirties žemės sklypai“ į „rekreacinės teritorijos“.
Atkreiptinas dėmesys, kad esant žemės ūkio pagrindinei žemės naudojimo paskirčiai, sklype yra galimas ūkininko sodybos formavimas. Dėl ūkininko sodybos formavimo poreikio rekomenduojame kreiptis į atestuotus architektus – konsultacijai ar būtų tokia galimybė Jums nuosavybes teise priklausančiame sklype. 
Šis raštas per vieną mėnesį nuo jo įteikimo dienos gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Lietuvos Respublikos administracinių bylų teisenos įstatymo nustatyta tvarka Regionų apygardos administraciniam teismui bet kuriuose teismo rūmuose (Kauno rūmai, A. Mickevičiaus g. 8 A, Kaunas; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda).
PRIDEDAMA. 1 lapas.

